ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΗΝ ΑΣΦΑΛΙΣΤΙΚΗ ΔΙΑΜΕΣΟΛΑΒΗΣΗ ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2000/0213 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΗΝ ΑΣΦΑΛΙΣΤΙΚΗ ΔΙΑΜΕΣΟΛΑΒΗΣΗ

1. Εισαγωγή

Το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ ορίζει ότι η Επιτροπή γνωμοδοτεί για τις τροπολογίες που πρότεινε το Ευρωπαϊκό Κοινοβούλιο σε δεύτερη ανάγνωση. Η Επιτροπή διατυπώνει κατωτέρω τη γνώμη της για τις 13 τροπολογίες που πρότεινε το Κοινοβούλιο.

2. Ιστορικό του φακέλου

Ημερομηνία διαβίβασης της πρότασης στο ΕΚ και το Συμβούλιο (έγγραφο COM(2000)511 τελικό - 2000/0213COD): // 20.09.2000 [1] .

[1] ΕΕ C 29/E της 30.1.2001 σ. 244.

Ημερομηνία της γνώμης της Οικονομικής και Κοινωνικής Επιτροπής: // 30.05.2001 [2]

[2] ΕΕ C 221 της 7.8.2001, σ. 121.

Ημερομηνία της γνώμης του Ευρωπαϊκού Κοινοβουλίου σε πρώτη ανάγνωση: // 14.11.2001

Ημερομηνία έγκρισης της κοινής θέσης:

Ημερομηνία της ανακοίνωσης της Επιτροπής σχετικά με την κοινή θέση του Συμβουλίου:

Ημερομηνία της γνώμης του Ευρωπαϊκού Κοινοβουλίου σε δεύτερη ανάγνωση

// 18.03.2002

04.04.2002

13.06.2002

3. Αντικείμενο της πρότασης

* Η εν λόγω πρόταση οδηγίας έχει ως αντικείμενο το συντονισμό των εθνικών διατάξεων σχετικά με την ασφαλιστική διαμεσολάβηση, για να ολοκληρωθεί η εσωτερική αγορά των ασφαλίσεων, ιδίως όσον αφορά την αγορά λιανικής πώλησης.

* Με την πρόταση καθιερώνεται ένα κανονιστικό πλαίσιο που διασφαλίζει: i) υψηλό επίπεδο επαγγελματισμού και ικανότητας όλων των ασφαλιστικών διαμεσολαβητών στην Κοινότητα. ii) υψηλό επίπεδο προστασίας των συμφερόντων των αντισυμβαλλομένων προβλέποντας αρκετά αυστηρές απαιτήσεις όσων αφορά την ενημέρωσή τους.

* Η πρόταση προβλέπει ένα σύστημα εγγραφής σε μητρώα (καταχώρηση) κάθε διαμεσολαβητή στο κράτος μέλος καταγωγής του, υπό τον όρο ότι διαθέτει τα απαιτούμενα επαγγελματικά προσόντα (ικανότητα, καλή φήμη, ασφάλιση αστικής ευθύνης και επαρκή χρηματοοικονομική ικανότητα). Η εγγραφή αυτή σε μητρώα επιτρέπει την άσκηση των εν λόγω δραστηριοτήτων υπό καθεστώς ελευθερίας εγκατάστασης και ελεύθερης παροχής υπηρεσιών στην Κοινότητα υπό τον έλεγχο του κράτους μέλους καταγωγής (άρθρα 3-9). Η πρόταση προβλέπει επίσης απαιτήσεις ενημέρωσης των αντισυμβαλλομένων (άρθρα 11-12).

4. Γνώμη της Επιτροπής για τις τροπολογίες του Ευρωπαϊκού Κοινοβουλίου

4.1. Τροπολογίες που δέχτηκε η Επιτροπή

* Το Ευρωπαϊκό Κοινοβούλιο ενέκρινε σε δεύτερη ανάγνωση 13 τροπολογίες της κοινής θέσης του Συμβουλίου, που αφορούν τη διασαφήνιση και ακρίβεια ορισμένων διατάξεων της κοινής θέσης, χωρίς ωστόσο να θίγεται το περιεχόμενό της ούτε να αλλοιώνονται οι επιδιωκόμενοι στόχοι της πρότασης. Η Επιτροπή δέχεται αυτές τις 13 τροπολογίες.

* Πρόκειται για τις ακόλουθες τροπολογίες:

Τροπολογία αριθ. // Διάταξη της κοινής θέσης

17 // Αιτιολογική σκέψη 12: Καθορισμός του πεδίου εφαρμογής της πρότασης.

1 // Αιτιολογική σκέψη 23: Τα όργανα εξώδικης επίλυσης των διαφορών λαμβάνουν υπόψη τη σύσταση 98/257/ΕΟΚ.

3 // Άρθρο 1, παράγραφος 3, δεύτερο εδάφιο: Προσθήκη μιας ρήτρας για τη μη διενέργεια διακρίσεων έναντι των κοινοτικών διαμεσολαβητών σε σχέση με τη μεταχείριση που επιφυλάσσει ένα κράτος μέλος στους διαμεσολαβητές τρίτων χωρών που ασκούν σ' αυτό τις δραστηριότητές τους από τρίτη χώρα.

4 // Άρθρο 2, σημείο 3, τρίτο εδάφιο: Πεδίο εφαρμογής, ευθυγράμμιση της διάταξης με τη διατύπωση της αιτιολογικής σκέψης 12.

5 // Άρθρο 2, σημείο 4, τρίτο εδάφιο: Πεδίο εφαρμογής, ευθυγράμμιση της διάταξης με τη διατύπωση της αιτιολογικής σκέψης 12.

6 // Άρθρο 3, παράγραφος 2, δεύτερο εδάφιο: Εγγραφή των διαμεσολαβητών σε μητρώο. Το μητρώο πρέπει να αναφέρει τις χώρες στις οποίες ο διαμεσολαβητής ασκεί τις δραστηριότητές του υπό καθεστώς ελεύθερης εγκατάστασης ή ελεύθερης παροχής υπηρεσιών.

7 // Άρθρο 3, παράγραφος 3, δεύτερο εδάφιο: Η εγγραφή των διαμεσολαβητών σε μητρώο πρέπει να επανεξετάζεται τακτικά από την αρμόδια αρχή.

8 // Άρθρο 4, παράγραφος 2, δεύτερο εδάφιο: Ευθυγράμμιση όσον αφορά την εξακρίβωση της καλής φήμης των ασφαλιστικών και αντασφαλιστικών διαμεσολαβητών με το καθεστώς που προβλέπεται στο άρθρο 3.

15 // Άρθρο 4α (νέο): Ρήτρα για τη διατήρηση των κεκτημένων δικαιωμάτων όσον αφορά τους διαμεσολαβητές που έχουν ήδη εγγραφεί σε μητρώο και πληρούν ανάλογες απαιτήσεις εκπαίδευσης και εμπειρίας κατά το χρόνο υποβολής της πρότασης της Επιτροπής.

10 // Άρθρο 9: Υποβολή καταγγελιών. Οι πελάτες και κάθε άλλος ενδιαφερόμενος, ιδίως ενώσεις καταναλωτών, μπορούν να υποβάλλουν καταγγελίες. Πρέπει επίσης να υπάρχει πρόβλεψη για τις απαντήσεις που δίνονται στις καταγγελίες αυτές.

11 // Άρθρο 11, παράγραφος 1, στοιχείο ε), εδάφια (ii) και (iii): Οι ασφαλιστικοί διαμεσολαβητές πρέπει να ενημερώνουν τους πελάτες τους, σύμφωνα με τους όρους που προβλέπει η οδηγία - εγγράφως και πριν από τη σύναψη της ασφαλιστικής σύμβασης - για τη δυνατότητα που έχουν να ζητήσουν την επωνυμία της ασφαλιστικής επιχείρησης ή επιχειρήσεων με τις οποίες έχει σχέση ο διαμεσολαβητής. Ο διαμεσολαβητής πρέπει να γνωστοποιήσει την επωνυμία αυτών των επιχειρήσεων, εάν το ζητήσει ο πελάτης.

12 // Άρθρο 11, παράγραφος 1, εδάφιο 1α (νέο): Οι ασφαλιστικοί διαμεσολαβητές πρέπει να ενημερώνουν τον πελάτη, σύμφωνα με τους όρους που προβλέπει η οδηγία, για το δικαίωμά του να ζητήσει την επωνυμία των ασφαλιστικών επιχειρήσεων με τις οποίες έχει σχέση ο διαμεσολαβητής.

16 // Άρθρο 11, παράγραφος 2 : Ο ασφαλιστικός διαμεσολαβητής είναι υποχρεωμένος να παρέχει μια αντικειμενική (αμερόληπτη) ανάλυση, η οποία πρέπει να βασίζεται σε επαρκή αριθμό ασφαλιστικών συμβάσεων που διατίθενται στην αγορά, ώστε να είναι σε θέση να συστήσει την ασφαλιστική σύμβαση που ανταποκρίνεται καλύτερα στις ανάγκες του πελάτη, σύμφωνα με τα επαγγελματικά του κριτήρια.

5. Συμπέρασμα

Δυνάμει του άρθρου 250, παράγραφος 2, της συνθήκης ΕΚ, η Επιτροπή τροποποιεί, σύμφωνα με τα προαναφερθέντα, την πρότασή της.